
Sėkmingai įgyvendintas projektas Nr. 08.1.3-CPVA-R-609-21-0011
„VšĮ Birštono pirminės asmens sveikatos priežiūros centro veiklos efektyvumo didinimas“: pagerinta asmens sveikatos priežiūros paslaugų kokybė ir padidintas VšĮ Birštono pirminės sveikatos priežiūros centro veiklos efektyvumas

Birštono savivaldybės administracija kartu su VšĮ Birštono pirminės sveikatos priežiūros centru sėkmingai įgyvendino projektą Nr. 08.1.3-CPVA-R-609-21-0011 „VšĮ Birštono pirminės asmens sveikatos priežiūros centro veiklos efektyvumo didinimas“ (toliau – Projektas).
Projekto tikslas – pagerinti Birštono savivaldybėje teikiamų sveikatos priežiūros paslaugų kokybę ir prieinamumą Savivaldybės gyventojams, didinti teikiamų paslaugų efektyvumą. 
Projekto įgyvendinimo metu:
● atnaujintos VšĮ Birštono pirminės sveikatos priežiūros centro patalpos, įrengti pakaitinio gydymo bei DOTS kabinetai, kabinetams nupirkti baldai ir kompiuterinė įranga;
● įsigyta reikalinga medicininė įranga ir priemonės: nešiojamieji elektrokardiografai, turintys technines galimybes perduoti duomenis, autoklavas, viziografas, defibriliatorius, stetofonendoskopai, spirometas, kraujo analizatorius, pacientų apžiūros kušetės, lentelės regėjimo aštrumui nustatyti, chirurginės žnyplės, šeimos gydytojų krepšiai, kraujospūdžio matavimo aparatai su įvairaus dydžio manžetėmis ir kt.;
● įsigyta VšĮ Birštono pirminės sveikatos priežiūros centro personalo darbui organizuoti reikalinga kompiuterinė įranga. 
Įgyvendinus Projektą, pagerinta sveikatos priežiūros paslaugų kokybė, padidintas VšĮ Birštono pirminės sveikatos priežiūros centro veiklos efektyvumas, sudarytos galimybės vykdyti daugiau ir įvairių prevencinių sveikatos apsaugos programų vyresnio amžiaus žmonėms.

Projekto įgyvendinimo laikotarpis − 2019 m. kovo 1 d. iki 2020 m. rugsėjo 10 d.
Projekto vertė – 33 271,06 EUR, iš jų: 
30 775,73 EUR − ES fondų lėšos ir 2 495,33 EUR − Savivaldybės biudžeto lėšos.

Projektas finansuojamas Europos regioninės plėtros fondo lėšomis.

